خاریجی ایشلر باخانی مؤولود چاووش‌اوغلو، آمریکا بیرلشمیش دؤولتلری ایله پاتریوت آلیشی اوچون دانیشیقلار ائدیلدیگینی سؤیله‌دی.
دونن اسکی شهیردن یایینلانان بیر یئرلی تلویزیونون پروگرامینا قاتیلان خاریجی ایشلر باخانی چاووش‌اوغلو، پاتریوت آلیمینین اس-۴۰۰ آلیمینی ائتکیله‌مه‌یه‌جگینی قید ائتدی.
اس-۴۰۰لرله ایلگیلی مذاکیره‌لرین بیتدیگینی و آنلاشمانین ایمضالاندیغینی ایفاده ائد‌ن چاووش‌اوغلو، "بو ایلین سونونا دوغرو گۆزده تسلیم ائدیله‌جک. بیز پاتریوت آلاممادیغیمیز اوچون اس-۴۰۰ آلدیق. بو گونه قدر پاتریوت قونوسون‌دا، ان سون تخمیناً ۲ ایل اول گؤندردیگیمیز مکتوبا مثبت بیر جاواب گلدی آمریکالیلاردان و وذاکیره‌لر باشلادی. بیزیم احتیاجیمیز وار، هاوا ساوونما سیستمینه. اطرافیمیزدا جدی ریسکلر و تهدیدلر وار. موشک تهدیدی ده وار. بو سبب‌دن اؤلکه‌میزین هاوا ساحه‌سینی قوروماق مجبوریتیندییک" دئیه دانیشدی.
باخان چاووش‌اوغلو، پاتریوتلارین آلینابیلمه‌سی اوچون سؤز قونوسو بازارلیق و مذاکیره‌لرده بیر نقطه‌ده آنلاشمانین لازیم اولدوغونو وورغولایاراق، "من ساتماق ایسته‌ییرم اما منیم شرطلریم‌ده ساتاجاغام" اولماز. بو جور سیستملرین بیر دگری واردیر. تورکیه‌نین ده بورادا شرطلری واردیر. یالنیز آمریکانین شرط قوشماسی اؤنم‌لی دئییل. ایکینجی‌سی و ان اؤنم‌لی‌سی آمریکانین اؤز کنگره‌سین‌دن اونای چیخارماسی لازیم‌دیر. بونون دا ضمانتینی وئرمه‌سی لازیم‌دیر. بو گونه قدر بعضی ساده سلاحلاری بئله آلماق‌دا چتین‌لیک چکدیک آمریکادان. پاتریوت قونوسون‌دا، دیگر قونولاردا هر اؤلکه ایله اوتورور مذاکیره ائدیریک. آنلاشابیلیرسک، چیخاریمیزا اویغون اولسا آلاریق" دئدی.
